
CAMERA DEPUTAŢILOR

	COMISIA JURIDICĂ,

          DE DISCIPLINĂ ŞI IMUNITĂŢI
	
	             Bucureşti, 24.06.2009

              Nr. PL-x 295


A V I Z

asupra proiectului  de Lege pentru ratificarea  Actelor Finale ale  Conferinţei Regionale de Radiocomunicaţii pentru planificarea serviciului de radiodifuziune digitală terestră în părţi din Regiunile 1 şi  3, în benzile de  frecvenţe 174-230 MHz şi 470-862 MHz şi   a celor  pentru  revizuirea Acordului de la Stockholm 1961, semnate  la Geneva la  16 iunie 2006


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea  Actelor Finale ale  Conferinţei Regionale de Radiocomunicaţii pentru planificarea serviciului de radiodifuziune digitală terestră în părţi din Regiunile 1 şi  3, în benzile de  frecvenţe 174-230 MHz şi 470-862 MHz şi   a celor  pentru  revizuirea Acordului de la Stockholm 1961, semnate  la Geneva la  16 iunie 2006, transmis cu adresa nr.   PL-x 295 din 17 iunie 2009, înregistrată sub nr.31/596 din 18 iunie 2009. 
Conform dispoziţiilor art.75 alin.(1) din Constituţia României, republicată şi ale art. 92 alin. (8) din Regulamentul Camerei Deputaţilor, republicat, Camera Deputaţilor este primă Cameră sesizată. 

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din 24 iunie  2009.



Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.318 din  13 aprilie 2009. 

În urma dezbaterilor, cu unanimitate de  voturi, s-a hotărât avizarea favorabilă a  proiectului de lege.


În raport cu obiectul şi conţinutul său, proiectul de lege  face parte din categoria legilor ordinare.

